CELEX: 32009D0755
Language: fi
Date: 2009-10-13 00:00:00
Title: 2009/755/EY: Komission päätös, tehty 13 päivänä lokakuuta 2009 , tarkastusasemia koskevan valmistelutoimen rahoituspäätöksen tekemisestä vuodelle 2009

14.10.2009   
            
            
               FI
            
            
               Euroopan unionin virallinen lehti
            
            
               L 269/26
            
         
      KOMISSION PÄÄTÖS,
   tehty 13 päivänä lokakuuta 2009,
   tarkastusasemia koskevan valmistelutoimen rahoituspäätöksen tekemisestä vuodelle 2009
   (2009/755/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1) ja erityisesti sen 49 artiklan 6 kohdan b alakohdan sekä 75 artiklan 2 kohdan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, ja erityisesti sen 90 artiklan,
   sekä katsoo seuraavaa:
   
               (1)
            
            
               Komission tiedonannossa Euroopan parlamentille ja neuvostolle eläinten suojelua ja hyvinvointia koskevasta yhteisön toimintasuunnitelmasta vuosiksi 2006–2010 (3) kartoitetaan yhdeksi toiminta-alueeksi nykyisten eläinten suojelua ja hyvinvointia koskevien vähimmäisvaatimusten ajan tasalle saattaminen uuden tieteellisen näytön ja sosioekonomisten arviointien mukaisesti sekä tehokkaan täytäntöönpanon varmistaminen.
            
         
               (2)
            
            
               Yhteisön lainsäädännössä asetetaan tiettyjen kuljetettavien eläintyyppien hyvinvoinnin parantamiseksi vaatimuksia, jotka koskevat matkan enimmäiskestoa, jonka jälkeen eläimet on purettava lastista, ruokittava, juotettava ja jonka jälkeen niiden on annettava levätä. Tällaiset pakolliset tauot eläinten pitkissä kuljetuksissa pidetään tarkastusasemilla, jotka on määritelty tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta 25 päivänä kesäkuuta 1997 annetun neuvoston asetuksen (EY) N:o 1255/97 (4) 1 artiklan 1 kohdassa.
            
         
               (3)
            
            
               Koska eläinten pitkät maantiekuljetukset ovat lisääntyneet, tarvitaan parempia tarkastusasemia. On tarpeen määrittää sidosryhmiä ja teknisiä asiantuntijoita kuulemalla tarkastusasemia koskevat laatuvaatimukset ja pohtia minkälaisia yhteisön strategioita olisi kehitettävä, jotta kuljettajat saataisiin käyttämään niitä paremmin.
            
         
               (4)
            
            
               Lisäksi tarkastusasemia puuttuu tietyistä paikoista ja eräät nykyisistä tarkastusasemista ovat heikkolaatuisia. Sen vuoksi olisi toteutettava valmistelutoimi, johon sisältyy tiettyjen tarkastusasemien rakentaminen tai uudistaminen.
            
         
               (5)
            
            
               Komissio julkaisi vuonna 2008 vastaavaa valmistelutointa koskevan ehdotuspyynnön, mutta ehdotuksista yksikään ei täyttänyt pyynnössä esitettyjä vähimmäisvaatimuksia, koska hankkeiden taloudellisesta toteuttamiskelpoisuudesta tai yhteisrahoituksen lähteestä ei ollut riittävästi tietoa.
            
         
               (6)
            
            
               On asianmukaista myöntää yhteisön rahoitusta kyseiselle valmistelutoimelle. Euroopan yhteisöjen vuoden 2009 yleisessä talousarviossa budjettivallan käyttäjä osoitti 4 000 000 euroa tarkastusasemia koskevaa valmistelutointa varten.
            
         
               (7)
            
            
               Tämä päätös on asetuksen (EY, Euratom) N:o 1605/2002 75 artiklan 2 kohdassa ja asetuksen (EY, Euratom) N:o 2342/2002 90 artiklassa tarkoitettu rahoituspäätös.
            
         
               (8)
            
            
               Asetuksen (EY, Euratom) N:o 1605/2002 83 artiklan mukaan menot olisi vahvistettava, hyväksyttävä ja maksettava täytäntöönpanosäännöissä vahvistetun määräajan kuluessa.
            
         
               (9)
            
            
               Tämän päätöksen soveltamiseksi on aiheellista määritellä termi ”olennainen muutos” asetuksen (EY, Euratom) N:o 2342/2002 90 artiklan 4 kohdan mukaisesti,
            
         ON PÄÄTTÄNYT SEURAAVAA:
   1 artikla
   Hyväksytään liitteessä esitetty valmistelutoimi, jäljempänä ’valmistelutoimi’.
   2 artikla
   Tässä päätöksessä sovelletaan asetuksen (EY) N:o 1255/97 1 artiklan 1 kohdassa olevaa määritelmää termille ”tarkastusasema”.
   3 artikla
   Yhteisön rahoitusosuus valmistelutoimen toteuttamisessa on enintään 4 000 000 euroa, joka rahoitetaan Euroopan yhteisöjen vuoden 2009 yleisen talousarvion budjettikohdasta 17 04 03 03.
   4 artikla
   1.   Toimivaltainen tulojen ja menojen hyväksyjä voi tehdä tähän päätökseen muutoksia, joita ei pidetä olennaisina asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla, noudattaen moitteettoman varainhoidon ja suhteellisuuden periaatteita.
   2.   Valmistelutoimen kattamiin toimiin sidottujen määrärahojen kumulatiivisia muutoksia, jotka ovat enintään 10 prosenttia 3 artiklassa tarkoitetusta enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta valmistelutoimen luonteeseen ja tavoitteisiin.
   
      Tehty Brysselissä 13 päivänä lokakuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 248, 16.9.2002, s. 1.
   
      (2)  EYVL L 357, 31.12.2002, s. 1.
   
      (3)  KOM(2006) 13 lopullinen.
   
      (4)  EYVL L 174, 2.7.1997, s. 1.
   
      LIITE
      
         TARKASTUSASEMIA KOSKEVA VALMISTELUTOIMI VUODELLE 2009
      
      1.1   Johdanto
      
      Tässä valmistelutoimessa on kaksi täytäntöönpanotointa vuodelle 2009. Valmistelutoimessa asetettujen tavoitteiden perusteella määrärahojen jako ja pääasialliset toimet ovat seuraavat:
      
                  —
               
               
                  hankintaa varten (toteutetaan suoran keskitetyn hallinnoinnin kautta) 200 000 euroa
               
            
                  —
               
               
                  avustuksia varten (toteutetaan suoran keskitetyn hallinnoinnin kautta tai välillisen keskitetyn hallinnoinnin kautta, jos toimeenpanovirastot valtuutetaan tehtävään) 3 800 000 euroa
               
            1.2   Hankinta: korkealaatuisten tarkastusasemien sertifiointijärjestelmän toteuttamiskelpoisuuden arviointi
      
      Hankintasopimuksia varten on varattu määrärahoja yhteensä 200 000 euroa vuodeksi 2009.
      OIKEUSPERUSTA
      Asetuksen (EY, Euratom) N:o 1605/2002 49 artiklan 6 kohdan b alakohdassa tarkoitettu valmistelutoimi.
      BUDJETTIKOHTA
      17 04 03 03
      SOPIMUSTEN ALUSTAVA MÄÄRÄ JA LUONNE
      Yksi tutkimus, jossa arvioidaan tarkastusasemien sertifiointijärjestelmän toteutettavuutta.
      SOPIMUSTEN KOHDE
      Tutkimuksen tavoitteena on kerätä tietoa tarkastusasemien nykytilasta ja niiden käytöstä yhteisössä sen arvioimiseksi, millä laatukriteereillä korkealaatuinen tarkastusasema voidaan määritellä. Tutkimuksessa tarkastellaan myös sertifiointijärjestelmän toteutettavuutta kyseisillä tarkastusasemilla.
      TÄYTÄNTÖÖNPANO
      Täytäntöönpanon toteuttaa terveys- ja kuluttaja-asioiden pääosasto.
      ALUSTAVA AIKATAULU HANKINTAMENETTELYN ALOITTAMISELLE
      Tutkimuksen tekemisen ennakoidaan kestävän enintään kuusi kuukautta, ja se tehdään puitesopimuksen mukaisesti. Palvelupyynnöt lähetetään tämän päätöksen antamisen jälkeen.
      ERITYISSOPIMUS
      Tutkimus suoritetaan terveys- ja kuluttaja-asioiden pääosaston arviointia koskevan puitesopimuksen 2009–2013 nojalla: Viite/Sopimuksen arviointi, vaikutusten arviointi ja vastaavat palvelut; Erä 3, elintarvikeketju SANCO/2008/01/055 Erä 3.
      1.3   Avustukset tarkastusasemien rakentamiseksi tai uudistamiseksi
      
      Avustukset myönnetään kirjallisilla sopimuksilla, jäljempänä ’avustussopimus’.
      OIKEUSPERUSTA
      Asetuksen (EY, Euratom) N:o 1605/2002 49 artiklan 6 kohdan b alakohdassa tarkoitettu valmistelutoimi.
      BUDJETTIKOHTA
      17 04 03 03
      VUODEN PAINOPISTEALUEET, TOTEUTETTAVAT TAVOITTEET JA ENNAKOITAVAT TULOKSET
      Koska eläinten pitkät maantiekuljetukset ovat lisääntyneet, tarvitaan parempia tarkastusasemia, joilla eläinten tulee levätä. Eläinten terveyden ja hyvinvoinnin vuoksi on ollut tarpeen ottaa käyttöön erityisiä toimia, jotta voidaan välttää stressin aiheutuminen eläimille ja tartuntatautien leviäminen. Toimen tavoitteena on lisätä tarkastusasemien käyttöä ja parantaa tarkastusasemien laatua.
      TÄYTÄNTÖÖNPANOTOIMEN KUVAUS JA TAVOITE
      Toimi koostuu korkealaatuisten tarkastusasemien rakentamisesta tai uudistamisesta kokeellisen sertifiointijärjestelmän validoimiseksi toteutettavuustutkimuksen tulosten pohjalta. Toimella pyritään kehittämään taloudellisesti toteutettavissa oleva sertifiointijärjestelmä laadukkaita tarkastusasemia varten, jotta pitkiä matkoja kuljetettavien eläinten hyvinvointia voidaan kohentaa.
      TÄYTÄNTÖÖNPANO
      Täytäntöönpanon toteuttaa terveys- ja kuluttaja-asioiden pääosasto.
      EHDOTUSPYYNTÖJEN/SUORAN SOPIMUKSEN AIKATAULU JA SUUNTAA-ANTAVA KOKONAISMÄÄRÄ
      Julkaistaan yksi ehdotuspyyntö, jonka kokonaismäärä on 3 800 000 euroa. Toimi toteutetaan 24 kuukauden kuluessa avustussopimuksen allekirjoittamisesta. Ehdotuspyyntö esitetään, kun 1.2 kohdassa tarkoitettu toteuttamiskelpoisuuden arviointia koskeva tutkimus on saatettu loppuun.
      YHTEISRAHOITUKSEN ENIMMÄISMÄÄRÄ
      70 %
      OLENNAISET VALINTA- JA MYÖNTÄMISPERUSTEET
      
                  —
               
               
                  Valintaperusteet:
                  
                              —
                           
                           
                              Hakijan taloudelliset valmiudet:
                              
                                          —
                                       
                                       
                                          Hakijoiden on osoitettava, että niillä on taloudelliset valmiudet toteuttaa toimi, johon rahoitusta haetaan.
                                       
                                    
                                          —
                                       
                                       
                                          Hakijoiden on toimitettava todisteet omista resursseista, joita tarvitaan yhteisön rahoitusosuuden täydennykseksi ja hankkeen hallinnointia varten tarpeellisen kassavirran hallitsemiseksi. Edunsaajalle myönnetty avustus ei voi ylittää sen oman pääoman ja pitkäaikaisten lainojen määrää.
                                       
                                    
                        
                              —
                           
                           
                              Hakijan tekniset ja ammatilliset valmiudet:
                              
                                          —
                                       
                                       
                                          Hakijoilla on oltava tekniset ja ammatilliset valmiudet toteuttaa toimi, johon yhteisrahoitusta haetaan. Niiden on toimitettava todisteet osaamisestaan ja kokemuksestaan eläimiin liittyvien infrastruktuureiden ja eläinkuljetusten alalla. Niiden on esitettävä todistukset ja kuvaukset hankkeista ja toimista, jotka ne ovat toteuttaneet kolmen viime vuoden aikana, erityisesti hankkeista, jotka liittyvät kyseiseen alaan. Niiden on toimitettava kunkin ryhmänsä jäsenen ansioluettelo ja osoitettava hankkeen johtajan johtamisvalmiudet, mukaan lukien tämän koulutustausta, tutkinnot, työkokemus, tutkimustyö ja julkaisut.
                                       
                                    
                                          —
                                       
                                       
                                          Hakijoiden on osoitettava, että organisaatiot, jotka esittävät toimea koskevia hakemuksia, ovat sitoutuneita hankkeen tavoitteisiin ja tukevat tarkastusasemien sertifiointijärjestelmän käyttöönottoa, joka toimella on tarkoitus toteuttaa. Niiden on toimitettava todisteet yhteyksistä ja kansainvälisistä sidosryhmistä, joita ne aikovat kuulla etenkin sertifioinnin osalta ja joiden resursseja ne aikovat hyödyntää valmistelutoimen toteuttamisen aikana.
                                       
                                    
                        
            
                  —
               
               
                  Myöntämisperusteet:
                  
                              —
                           
                           
                              Hakemuksiin sovelletaan seuraavia myöntämisperusteita:
                              
                                          —
                                       
                                       
                                          Toimintamallin tarkoituksenmukaisuus (20 %).
                                       
                                    
                                          —
                                       
                                       
                                          Työn organisointi ja toimivaltaisten viranomaisten/organisaatioiden osallistumisaste toimen piiriin kuuluvissa jäsenvaltioissa (30 %).
                                       
                                    
                                          —
                                       
                                       
                                          Hankkeen olennaisuus yhteisön tasolla ja kerrannaisvaikutukset (30 %).
                                       
                                    
                                          —
                                       
                                       
                                          Hankkeen kustannustehokkuussuhde (20 %).
                                       
                                    
                        
            AVUSTUKSEN MUOTO
      Kirjallinen sopimus